เนินเขา 262

เนินเขา 262 หรือ สันเขา เมาท์ โอเมล (ระดับความสูง 262 เมตร (860 ฟุต)) เป็นพื้นที่สูงเหนือหมู่บ้าน Coudehard ในนอร์ม็องดี นั่นคือที่ตั้งของการสู้รบที่นองเลือดในช่วงสุดท้ายของยุทธการที่ฟาเลส์ในปฏิบัติการโอเวอร์ลอร์ดช่วงสงครามโลกครั้งที่สอง ปลายฤดูร้อน ค.ศ. 1944 กลุ่มขนาดใหญ่ของกองทัพเยอรมันสองกลุ่มได้ถูกโอบล้อมโดยฝ่ายสัมพันธมิตรใกล้กับเมืองฟาเลส์ สันเขา เมาท์ โอเมล ด้วยมุมมองบัญชาการของพื้นที่ เส้นทางของภูเขาลูกนี้คือเส้นทางหนีเพียงทางเดียวที่ยังเปิดโอกาสให้กับเยอรมันอยู่ กองกำลังโปแลนด์ได้เข้ายึดภูเขาทางตอนเหนือของสันเขา เมื่อวันที่ 19 สิงหาคมและยึดครองไว้ได้จนถึงช่วงเที่ยงของวันที่ 21 สิงหาคม แม้ว่าจะมีความพยายามอย่างแน่วแน่โดยหน่วยทหารเยอรมันในการเข้ายึดครองตำแหน่ง ซึ่งมีส่วนอย่างมากต่อชัยชนะของฝ่ายสัมพันธมิตร

ด้วยความสำเร็จของปฏิบัติการคอบราซึ่งทำให้ฝ่ายสัมพันธมิตรมีโอกาสในการริดรอนและทำลายกองทัพเยอรมันส่วนใหญ่ทางด้านตะวันตกของแม่น้ำแซน กองทัพบริติซ และแคนาดาได้รวมตัวกันในพื้นที่บริเวณรอบ ๆ เมืองฟาเลส์ ในการดักจับกองทัพเยอรมันที่ 7 และส่วนหนึ่งของกองทัพยานเกราะที่ 5 ในพื้นที่ที่เรียกว่า ฟาเลส์พ็อกเก็ต เมื่อวันที่ 20 สิงหาคม จอมพลไรช์ วัลเทอร์ โมเดิล ได้ออกคำสั่งให้ถอนกำลัง แต่ในช่วงเวลานี้ ฝ่ายสัมพันธมิตรได้ทำการปิดกั้นเส้นทางที่เขาจะผ่านไปเป็นที่เรียบร้อยแล้ว ในช่วงคืนของวันที่ 19 สิงหาคม สองกลุ่มรบของกองพลยานเกราะที่ 1 (พลตรี สตานิสลาฟ มัคเซค) ได้ตั้งตัวอยู่ที่ปากทางของวงล้อมฟาเลส์จากบนและรอบๆ เหนือสุดของยอดเขาสองลูกของสันเขา เมาท์ โอเมล

เมื่อวันที่ 20 สิงหาคม เนื่องจากกองกำลังของเขาถูกโอบล้อม โมเดิลได้สั่งให้กองกำลังให้เข้าโจมตีตำแหน่งของโปแลนด์จากทั้งสองข้างของปากวงล้อม เยอรมันเข้าตีกองทัพโปแลนด์ได้สำเร็จ และเป็นการเปิดเส้นทางแคบ ๆ ให้กองทัพเยอรมันสามารถหนีไปได้ กองทัพโปแลนด์ที่ขนาดกำลังใจการสู้รบเพื่อปิดเส้นทางของเยอรมัน พวกโปแลนด์จึงได้ออกคำสั่งให้ทำการระดมยิงปืนใหญ่อย่างต่อเนื่องและแม่นยำเข้าใส่หน่วยทหารเยอรมันที่กำลังจะล่าถอยออกจากวงล้อม ทำให้มีผู้ได้รับบาดเจ็บและเสียชีวิตจำนวนมาก เยอรมันได้เปิดฉากการโจมตีอย่างดุเดือดตลอดทั้งวันของวันที่ 20 สิงหาคม ซึ่งสร้างความสูญเสียให้กับโปแลนด์บนเนินเขา 262 ด้วยกระสุนที่ร่อยหรอและการสู้รบได้แค่เพียงมือเปล่าเท่านั้น ชาวโปแลนด์สามารถตั้งหลักบนสันเขาไว้ได้ ในวันต่อมา การโจมตีที่รุนแรงได้น้อยลงยังคงดำเนินต่อไปจนถึงเที่ยงวัน เมื่อความพยายามครั้งสุดท้ายของเยอรมันในการเข้ายึดครองตำแหน่งซึ่งได้พ่ายแพ้ในหนึ่งในส่วนสี่ของการปิดล้อม ทหารโปลแลนด์ได้ถูกช่วยเหลือโดยหน่วยทหารเกรนาเดียร์การ์ดแคนนาดาในเวลาไม่นานหลังตอนบ่าย จุดยืนของพวกเขาได้ทำให้มั่นใจได้แล้วว่า วงล้อมฟาเลส์ได้ถูกปิดอย่างสมบูรณ์ และการล่มสลายของกองทัพเยอรมันในนอร์ม็องดี

 อ้างอิง 


หมวดหมู่:แนวรบด้านตะวันตก (สงครามโลกครั้งที่สอง)
หมวดหมู่:ยุทธการและปฏิบัติการทางทหารในสงครามโลกครั้งที่สอง